Na temelju članka 40. i 41. Zakona o ustanovama (Narodne novine broj 76/93., 29/97., 47/99., 35/08., 127/19. i 151/22.), članka 204. i 205. Zakona o socijalnoj skrbi (Narodne novine broj 18/22., 46/22., 119/22., 71/23., 156/23. i 61/25.) i članka 19. Statuta Centra za pružanje usluga u zajednici Metković (KLASA: 012-03/23-01/1, URBROJ: 2117-128-05-01-23-1, od 26. listopada 2023. godine) Upravno vijeće Centra za pružanje usluga u zajednici Metković na temelju Odluke o raspisivanju javnog natječaja za izbor i imenovanje ravnatelja/ice Centra, KLASA: 012-04/26-02/04, URBROJ: 2117-128-05-01-26-4, donesene na sjednici održanoj dana 27. srpnja 2026. godine, raspisuje

JAVNI NATJEČAJ
za izbor i imenovanje ravnatelja/ice 
Centra za pružanje usluga u zajednici Metković.

Uvjeti:
Za ravnatelja/icu može biti imenovana osoba koja ispunjava sljedeće uvjete:
– završen sveučilišni diplomski ili stručni diplomski studij ili sveučilišni integrirani prijediplomski i diplomski studij socijalnog rada, socijalne politike, prava, psihologije, socijalne pedagogije, edukacijske rehabilitacije, logopedije ili drugi studij iz znanstvenih područja humanističkih ili društvenih znanosti, područja biomedicine i zdravstva te dijelova umjetničkog područja likovne ili glazbene umjetnosti,
– najmanje pet godine radnog iskustva s propisanom kvalifikacijom,
– nepostojanje zapreka iz članka 261. stavka 1. Zakona o socijalnoj skrbi (Narodne novine broj 18/22., 46/2.2, 119/22., 71/23., 156/23. i 61/25.),
– nepostojanje zapreka iz članka 39. stavka 2. Zakona o ustanovama (Narodne novine broj 76/93., 29/97., 47/99., 35/08., 127/19. i 151/22.),
– hrvatsko državljanstvo.

Na natječaj se mogu javiti osobe obaju spolova.

Uz vlastoručno potpisnu prijavu na natječaj kandidati su dužni priložiti dokumente o ispunjavanju uvjeta javnog natječaja u izvorniku/elektroničkom zapisu ili ovjerenom presliku, i to:
– životopis (uključuje podatke za kontakt), vlastoručno potpisan,
– dokaz o hrvatskom državljanstvu (domovnica, važeća osobna iskaznica ili putovnica),
– dokaz o stečenom akademskom zvanju i akademskom stupnju (diploma),
– elektronski zapis, odnosno potvrda o podacima evidentiranim u matičnoj evidenciji Hrvatskog zavoda za mirovinsko osiguranje iz koje su vidljivi podaci o poslodavcu, početku i prestanku osiguranja, stvarnoj i potrebnoj stručnoj spremi, radnom vremenu i trajanju staža osiguranja),
– dokaz o ostvarenom radnom iskustvu na poslovima traženog akademskog zvanja i akademskog stupnja (potvrda ili uvjerenje poslodavca ili preslike ugovora o radu),
– uvjerenje nadležnog suda da se protiv podnositelja prijave ne vodi kazneni postupak, ne starije od 30 dana od objave natječaja,
– izjava kandidata o nepostojanju zapreke iz članka 39. stavka 2. Zakona o ustanovama (Narodne novine broj 76/93., 29/97., 47/99., 35/08., 127/19. i 151/22.), vlastoručno potpisana.

Izrazi koji se koriste u natječaju za osobe u muškom rodu su neutralni i odnose se na muške i ženske osobe.

Kandidati koji prema posebnim propisima mogu ostvariti pravo prednosti pri zapošljavanju, dužni su u prijavi na natječaj pozvati se na to pravo i uz prijavu priložiti dokaze o ostvarivanju prava te sve ostale dokaze kojima dokazuju prednost u odnosu na ostale kandidate pri zapošljavanju prema posebnom zakonu, samo pod jednakom uvjetima.
Kandidat koji se poziva na pravo prednosti pri zapošljavanju sukladno članku 102., stavak 1. – 3. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17., 98/19., 84/21. i 156/23.), uz prijavu na natječaj dužan je osim dokaza o ispunjavanja traženih uvjeta iz natječaja, priložiti i dokaze o ispunjavanju uvjeta prednosti pri zapošljavanju, prema propisu koji je dostupan na web-stranici Ministarstva hrvatskih branitelja, putem poveznice: 
https://branitelji.gov.hr/zaposljavanje-443/4413
https://branitelji.gov.hr/UserDocsImages//NG/12%20Prosinac/Zapošljavanje//Popis%20Dokaza%20za%20ostvarivanje%20prava%20prednosti%20pri%20zapošljavanju.pdf.
Kandidat koji se poziva na pravo prednosti pri zapošljavanju sukladno članku 48. Zakona o civilnim stradalnicima Domovinskog rata (Narodne novine broj 84/21.), uz prijavu na natječaj dužan je, osim dokaza o ispunjavanja traženih uvjeta iz natječaja, priložiti i dokaze utvrđene u članku 49. stavku 1.
https://branitelji.gov.hr/zaposljavanje-443/4413,
https://www.zakon.hr/z/2851/Zakon-o-civilnim-stradalnicima-iz-Domovinskog-rata,
https://branitelji.gov.hr/UserDocsImages//NG/12%20Prosinac/Zapošljavanje//Popis%20Dokaza%20za%20ostvarivanje%20prava%20prednosti%20pri%20zapošljavanju.pdf.
Kandidat koji se poziva na pravo prednosti pri zapošljavanju sukladno članku 48.f. Zakona o zaštiti vojnih i civilnih invalida rata (Narodne novine broj 33/92., 57/92., 77/92., 27/93., 58/93., 2/94., 76/94., 108/95., 108/96., 82/01., 103/03., 148/13. i 98/19.), uz prijavu na natječaj, osim dokaza o ispunjavanja traženih uvjeta iz natječaja, dužan je priložiti i rješenje ili potvrdu o priznatom statusu iz koje je vidljivo takvo pravo.
Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba sa invaliditetom (Narodne novine broj 157/13., 152/14., 39/18. i 32/20.), uz prijavu na natječaj, osim dokaza o ispunjavanja traženih uvjeta iz natječaja, dužan je priložiti dokaz o utvrđenom statusu osobe s invaliditetom.

Kandidati/tkinje koji ispunjavaju formalno – pravne uvjete iz natječaja, a podnijeli su pravovremene i potpune prijave, bit će pozvani na usmeni razgovor. O vremenu usmenog razgovora, kandidati će biti obaviješteni elektroničkom poštom ili SMS-om nakon isteka roka za dostavljanje dokumentacije.
Kandidati/tkinje koji ne pristupe usmenom razgovoru smatra se da su povukli prijavu i više se ne smatraju kandidatima prijavljenim na natječaj.

Ravnatelja/icu Centra za pružanje usluga u zajednici Metković ( u daljnjem tekstu : Centra) , imenuje Upravno vijeće uz prethodnu suglasnost ministra rada, mirovinskoga sustava, obitelji i socijalne politike.
Osoba imenovana za ravnatelja/icu Centra sklapa s Upravnim vijećem Centra ugovor o radu s punim radnim vremenom, na vrijeme od četiri godine. Ista osoba može biti ponovno imenovana za ravnatelja/icu.
Nepravovremene i nepotpune prijave neće se razmatrati.
Pravodobnom i potpunom prijavom smatra se prijava koja sadrži sve podatke i priloge navedene u javnom natječaju.
Podnošenjem prijave na natječaj, kandidati su suglasni da Centar kao voditelj zbirke osobnih podataka može skupljati, koristiti i dalje obrađivati podatke u svrhu provedbe natječaja sukladno propisima koji uređuju zaštitu osobnih podataka.

Prijave na natječaj podnose se u roku od 8 (osam) dana od objavljivanja javnog natječaja u „Narodnim novinama“ preporučenom poštom na adresu: Centar za pružanje usluga u zajednici Metković, Ante Starčevića 25, 20350 Metković s naznakom: »Prijava na natječaj za ravnatelja/icu Centra za pružanje usluga u zajednici Metković– ne otvarati«.

Kandidati/tkinje će o rezultatima natječaja biti obaviješteni pisanim putem u zakonskom roku.


KLASA: 112-01/26-02/1
URBROJ: 2117-128-05-01-26-1


                                                                                                          
CENTAR ZA PRUŽANJE USLUGA U 
                                                                                            ZAJEDNICI METKOVIĆ

                                                                                                         
  PREDSJEDNICA UPRAVNOG VIJEĆA
                                                                                     Jelica Lazarević

